Βλαδίμηρος Κυριακίδης

Ο Βλαδίμηρος Κυριακίδης (Θεσσαλονίκη, 26 Ιουνίου 1962) είναι Έλληνας ηθοποιός και σκηνοθέτης του κινηματογράφου, της τηλεόρασης και του θεάτρου.

 Βιογραφία 
Έκανε το ντεμπούτο του στον κινηματογράφο το 1982 με την ταινία Οι εραστές του καλοκαιριού, ενώ την πρώτη του σκηνοθετική απόπειρα την έκανε το 2006, σε συνεργασία με την Έφη Μουρίκη, στην ταινία Straight Story, στην οποία συνέγραψε και το σενάριο. Έχει συμμετάσχει σε μερικές από τις πιο γνωστές ελληνικές παραγωγές στον κινηματογράφο όπως οι Safe Sex, Το κλάμα βγήκε απ' τον παράδεισο, Λουκουμάδες με μέλι, Νήsos και Νήsos 2: Το κυνήγι του χαμένου θησαυρού.

Στο θέατρο ξεκίνησε από τις αρχές τις δεκαετίας του 1980 ενώ παράλληλα σπούδαζε στην Δραματική Σχολή της Ρούλας Πατεράκη, συνεργαζόμενος με γνωστούς σκηνοθέτες και ερμηνεύοντας σε δημοφιλείς θιάσους. Αργότερα, ξεκίνησε να σκηνοθετεί και να πρωταγωνιστεί, παράλληλα.  Στην τηλεόραση ξεκίνησε στις αρχές του 1990, με συμμετοχές στις δημοφιλείς σειρές Οι τρεις Χάριτες, Οι φρουροί της Αχαΐας, Η αλτάνα της Πάργας και στην επίσης γνωστή σειρά Το δις εξαμαρτείν. Πρωταγωνιστικό ρόλο είχε και στις σειρές του ΑΝΤ1 Δρόμοι της πόλης και Βαρβαρότητες ως Χάρης Στέκας, αλλά και το 1996 στην Ασυνήθεις ύποπτοι. Κατόπιν συνέχισε τις εμφανίσεις του σε διάφορες γνωστές σειρές όπως στις Ο κακός βεζύρης, Λάκης ο γλυκούλης αλλά και στο Κωνσταντίνου και Ελένης, ερμηνεύοντας τον  βιολιστή Μιχάλη Δοξαρά. Η πιο πρόσφατη τηλεοπτική του δουλειά είναι η επιτυχημένη σειρά Μην αρχίζεις τη μουρμούρα, στην οποία ήταν στο βασικό κάστινγκ, η οποία σειρά τελείωσε μετά από 11 κύκλους στις 14 Ιουλίου του 2024.

 Διακρίσεις 
Το 1987, στο 28ο Φεστιβάλ Κινηματογράφου Θεσσαλονίκης, ο Κυριακίδης έλαβε ειδική μνεία για την ερμηνεία του στην ταινία Ο κλοιός του Κώστα Κουτσομύτη.

 Φιλμογραφία 
+ΈτοςΤίτλοςΣκηνοθεσίαΡόλος1982Οι εραστές του καλοκαιριούΡάνταλ ΚλάιζερΓιώργος1985Μετέωρο και σκιάΤάκης Σπετσιώτηςσοφέρ του Λαπαθιώτη1986Το κορίτσι της ΜάνηςΠολ Άνετ1987Τα παιδιά της χελιδόναςΚώστας ΒρεττάκοςΛεωνίδαςΟ κλοιόςΚώστας ΚουτσομύτηςΓιώργος1996Ο οργασμός της αγελάδαςΌλγα ΜαλέαΜέρφι1998Κόκκινος δράκοςΜανούσος ΜανουσάκηςΣτέφανος1999Safe SexΜιχάλης Ρέππας - Θανάσης ΠαπαθανασίουΑλέξης2001Το κλάμα βγήκε απ' τον παράδεισοΓερμανός στρατιώτης2003Μια υπέροχη μέραΝτίνος Μαυροειδής2005Λουκουμάδες με μέλιΌλγα ΜαλέαΘράσος2006Straight StoryΒλαδίμηρος Κυριακίδης, Έφη ΜουρίκηΣτέφανος2009ΝήsosΧρήστος ΔήμαςΜπάμπης Δερβέναγας2010180 μοίρεςΝικόλας ΔημητρόπουλοςΓιάννης2011Το έτερον ήμισυΒαγγέλης ΣεϊτανίδηςΖαχαρίαςΝήσος 2: Το κυνήγι του χαμένου θησαυρούΑντώνης ΑγγελόπουλοςΜπάμπης Δερβέναγας2014Πέμπτη & 12Θανάσης ΤσαλταμπάσηςΔημοσθένης ΧατζηνικολήςΚοινός παρονομαστήςΣωτήρης ΤσαφούλιαςΝίκος2016Luna BarΣπύρος Μιχαλόπουλος

 Παραπομπές 

 Εξωτερικοί σύνδεσμοι 


Κατηγορία:Έλληνες κωμικοί
Κατηγορία:Έλληνες σκηνοθέτες
Κατηγορία:Έλληνες σεναριογράφοι
Κατηγορία:Έλληνες σκηνοθέτες θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης